**KLINIKAI ONKOLÓGIA TESZTKÉRDÉSEK**

**1.Paraneoplasias syndroma lehet tüdőrákban:**

a.) mélyvénás trombózis

b.) vena cava superior syndroma

c.) leukaemoid reakció

**d.) mindegyik**

**2. A nem kis-sejtes tüdőrák kuratívan kezelhető,ha:**

**a.) I-III.A stádiumú**

b.) nincs távoli áttét (M1)

c.) a beteg általános állapota jó

d.)a daganat magasan differenciált

**3. Mit értünk az R0 reszekció fogalma alatt?**

a.) a daganatot nem lehet reszekálni

**b.) a daganatot az épben távolítottuk el**

c.) a betegben látható daganatot nem hagytunk vissza, de a szövettani vizsgálat szerint a tumor eléri a reszekciós felszínt,tehát nem az épben távolítottuk el azt.

d.) a reszekció nem az épben történt, a betegben látható daganatot hagytunk vissza.

**4. Melyik kizáró tényezője a colorectalis metachron májmetasztázis sebészi eltávolításának?**

**a.) inoperabilitás**

b.) egynél több áttét

c.) ha a primer tumor végbélrák volt

d.) 70 évnél idősebb kor

**5. Előrehaladott betegség kezelése során szempont:**

**a.) a beteg jó életminőségének lehető legteljesebb megőrzése**

b.) a teljes tumormentesség elérése

c.) a beteg kezelését a fellépő mellékhatásoktől függetlenül is folytatni kell

d.) a szérumban a tumormarkerek normalizálódásának elérése

**6. Emlődaganatok biológiai viselkedésében fontos tényezők, KIVÉVE:**

a.) hormonérzékenység

b.) Her2 +

c.)proliferációs aktivitás, mitózisok száma

**d.) béta-HCG-szint**

**7. Az alábbiak közül melyik malignus daganat esetén NEM JÖN SZÓBA a preoperatív sugárkezelés?**

**a.) prostatarák**

b.) méhnyakrák

c.) nyelőcsőrák

d.)rectumcarcinoma

**8. Az alábbiak közül melyik rosszindulatú daganat esetén NEM JÖN SZÓBA a radikális műtét helyett vagy annak egyenértékű alternatívájaként a definitív célú szimultán kemoterápia?**

a.) anus carcinoma

**b.) emlőrák**

c.) méhnyakrák

d.) izominvazív hólyagrák( >T2)

**9. A tumormarker-vizsgálat indikációja**

a.) a rendszeres szűrés

**b.) terápiás effectus követésének része**

c.) második primer tumor követése

d.) egyik sem

**10. Melyik nem a neutropéniás láz jellemzője?**

a.)az abszolút neutrofil granulocita szám <500

**b.)** **a K+ szint 5mmol alá csökkenése**

c.) 38 fokos láz legalább egy hétig

d.) a fertőzések atípusos megjelenése

**11.A pancreas-rákra igaz:**

a.) az egyik legrosszabb prognózisú emésztőszervi daganat

b.) hosszú ideig tünetmentes lehet

c.) a feji részben elhelyezkedő daganat icterust okozhat

**d.) mind igaz**

**12. Melyik a leggyakoribb felnőttkori primer agydaganat?**

a.) medulloblastoma

b.) pilocytás astrocytoma

**c.) glioblastoma multiforme**

d.) ependymoma

**13. A vastagbélrákra LEGKEVÉSBÉ JELLEMZŐ tünetegyüttese:**

a.) véres székletürítés

b.)széklet-habitus változás

**c.) étkezés utáni azonnali teltségérzet**

d.) vashiányos anaemia

**14. Melyik tényező növeli a fej-nyak-rák kockázatát?**

a.) cigaretta, pipa, dohányzás

b.)dohányrágás

c.) alkohol

**d.)mindegyik**

**15. A betegség kimenetelét befolyásoló tényezők (prognosztikai fakorok), kivéve:**

a. ) a tumor nagysága

**b.) a beteg neme**

c.) grading

d.) nyirokcsomó-status

**16. Mikor javasolt a H.pylori-eradikációja?**

a.) nem atrophiás idült gastritis

b.) intestinalis metaplasia

c.) atrophiás gastritis

**d.) mindegyik**

**17.Melyik distalis nyelőcső-eltérésben indokolt az endoszkópos survaillence?**

a.) rövid szegmens Barret-nyelőcső

b.) low grade dysplasia

c.) „indefinite” lesio for dysplasia

**d.) mindegyik**

**18.Hormontermelés szempontjából mi a pancreas leggyakoribb neuroendokrin tumora?**

a.) gastrinoma

b.) inzulinoma

c.) VIP-oma

**d.) hormonálisan inaktív**

**19. Supportív kezelés szerei, kivéve:**

a.) hányáscsillapítás

b.) coloniastimuláló

c.) epo-készítmények

**d.) fájdalomcsillapítás**

**20.) A nyugati országokban**

a.) csökken a gyomorrák előfordulása

b.) emelkedik a colorectalis carcinoma előfordulása

c.) emelkedik a nyelőcső-rák előfordulása

**d.) mind igaz**